جنوبی کوریا نشراتی اورگان لری پایتخت سئول ده یاش بیر قیز نی جنسی تجاوزدن قوتقرگن و هجومچی نی اوشلب پولیس گه تاپشیرگن تورکیه جمهوریتی وطنداشی رابعه شیرین گه کتته قیزیقیش کورستدی.
17 - فبروری کونی کیچقرون یوز بیرگن حادثه ده, هجومچی تشناب گه قدر کوزه تیب بارگن 20 یاشلی قیزگه تجاوز قیلماقچی بولدی.
حادثه محلی گه جوده یقین بیر جایده گی رستوانت ده ایشلیاتگن رابعه شیرین و رستورانت ایگه سی, یاش قیز نینگ فریادی نی ایشیتگچ حادثه محلی گه ییتیب باردی.
یاش قیز نی هجومچی نینگ قولیدن قوتقریب آلگن شیرین, نشه حالتده گی هجومچی نی اوشلب آلیب پولیس گه تاپشیردی.  کیملیگی بیلدیریلمه گن 30 یاشلی هجومچی قولگه آلیندی.
اجتماعی ترماق آرقه لی ترقه تیلگن پیام لرده اولکه ده گی بیر چیت ایللیک اوله راق بونده ی بیر فداکارلیک قیلگن لیگی اوچون شیرین گه منتدارچیلیک بیلدیریلدی.
حادثه آرتیدن تورکیه نینگ سئول ایلچیسی ایرسین ایرچین, شیرین نی ایلچیلیککه چقیریب اوشبو فداکارلیگی سببلی اونگه تبریک بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
